text: Voldsmænd stilles hurtigt til regnskab
  21 juli 2016 kl. 18.58
  Juristerne i Syd- og Sønderjyllands Politi sørger for, at voldsmænd hurtigt kan få afgjort deres sag. Fire ud af fem sager afsluttes inden for 30 dage.
  Dermed er den syd- og sønderjyske politikreds helt i top i statistikken over, hvor hurtigt der rejses tiltale i voldssagerne.
  - Vi gør meget for at prioritere den personfarlige kriminalitet højt, siger politiinspektør Kaj Nielsen til TV SYD.
  - Vi arbejder i politi- og anklagemyndighed hårdt med vores processer. At vi hele tiden får dem optimeret. Og vi kikker konstant på, hvordan vi kan gøre det bedre?
  Politikredsen arbejder efter LEAN-princippet og forsøger systematisk at forbedre sagsgangen.
  Antallet af voldssager er faldet en smule igennem de senere år.
  - I Syd- og Sønderjylland har vi traditionelt  ligget en lille smule over landsgennemsnittet med hensyn til voldssager. Så det er ikke fordi vi har færre voldssager.
  